หลวงพ่อโหน่ง อินฺทสุวณฺโณ

พระอธิการโหน่ง อินฺทสุวณฺโณ นิยมเรียกว่า "หลวงพ่อโหน่ง วัดคลองมะดัน" เป็นพระสงฆ์ชาวไทย มีสมณศักดิ์เป็นพระอธิการ ตำแหน่งทางพระสังฆาธิการเป็นอดีตเจ้าอาวาสวัดอัมพวัน (คลองมะดัน) ตำบลสองพี่น้อง อำเภอสองพี่น้อง จังหวัดสุพรรณบุรี 

 ประวัติ 

 ชาติภูมิ 
ชื่อ โหน่ง ชาตะ วันอาทิตย์ ปีขาล พ.ศ. 2408 (ปฏิทิน 100 ปี ตรงกับ พ.ศ. 2409) ณ บ้านท้ายบ้าน ต.ต้นตาล อ.สองพี่น้อง จ.สุุพรรณบุรี เป็นบุตรคนที่ 4 ในจำนวน 9 คน ของนายโต กับนางจ้อย ขณะนั้นยังไม่มีนามสกุลใช้ (ภายหลังใช้นามสกุล โตงาม) ครอบครัวประกอบอาชีพเกษตรกร (ทำนา)วัดอัมพวัน. ประวัติหลวงพ่อโหน่ง อินทสุวรรณโณ วัดอัมพวัน ตำบลสองพี่น้อง อำเภอสองพี่น้อง จังหวัดสุพรรณบุรี. ม.ป.ท. : ม.ป.พ.

 วัยเด็ก 
วัยเด็ก บิดามารดานำไปฝากให้เรียนหนังสือกับพระภิกษุที่วัดสองพี่น้อง อันเป็นวัดใกล้บ้าน เรียนรู้ทั้งหนังสือไทยและหนังสือขอม อ่านออกเขียนได้อย่างคล่องแคล่ว ท่องบทสวดมนต์ได้หลายบท จวบจนอายุ 12 ปี จึงกลับบ้าน ช่วยครอบครัวประกอบอาชีพเกษตรกร (ทำนา)เทียนชัย. หลวงพ่อโหน่ง อินทสุวณฺโณ วัดอัมพวัน อ.สองพี่น้อง จ.สุพรรณบุรี. ม.ป.ท. : ม.ป.พ. 

 อุปสมบท 
อายุ 24 ปี (พ.ศ. 2432) บรรพชาและอุปสมบท ณ พัทธสีมาวัดสองพี่น้อง อ.สองพี่น้อง จ.สุพรรณบุรี โดย พระอธิการจันทร์ วัดทุ่งคอก เป็นพระอุปัชฌาย์, พระอธิการดิษฐ์ วัดท่าจัด เป็นพระกรรมวาจาจารย์, พระอาจารย์สุด วัดท่าจัด เป็นพระอนุสาวนาจารย์ ได้รับฉายาทางพระพุทธศาสนาว่า อินฺทสุวณฺโณ [อิน-ทะ-สุ-วัน-โน]

อุปสมบทแล้วจำพรรษาอยู่ที่วัดสองพี่น้องในสมัยพระอธิการง้วนเป็นเจ้าอาวาส เป็นระยะเวลา 2 พรรษา แล้วตั้งใจจะย้ายไปศึกษาพระปริยัติธรรมที่วัดพระเชตุพนวิมลมังคลารามราชวรมหาวิหาร กรุงเทพมหานคร เมื่อเดินทางไปถึงพบเห็นบางสิ่งบางอย่างจึงเกิดเปลี่ยนใจ เปลี่ยนแนวทางการศึกษา กลับวัดสองพี่น้องแล้วทราบว่าที่วัดน้อย อ.บางปลาม้า จ.สุพรรณบุรี เป็นสำนักวิปัสสนากรรมฐาน มีเจ้าอาวาสชื่อหลวงพ่อเนียม เป็นพระอาจารย์ที่มีชื่อเสียงในขณะนั้น จึงมีความสนใจทางด้านนี้และฝากตัวเป็นศิษย์เข้ารับการศึกษามนัส โอภากุล. (2543). พระฯ เมืองสุพรรณ ฉบับหอการค้าจังหวัดสุพรรณบุรี (ครั้งที่ 2). พิมพ์ครั้งที่ 5. สุพรรณบุรี: สุพรรณการพิมพ์.

หลวงพ่อโหน่งจำพรรษาอยู่ที่วัดน้อยหรือไม่ ไม่ปรากฏข้อมูลชัดเจน แต่จำพรรษาอยู่ที่วัดสองพี่น้องจวบจนได้รับตราตั้งเป็นพระกรรมวาจาจารย์ในสมัยพระปลัดยังเป็นเจ้าอาวาส ต่อมาหลวงพ่อโหน่งเป็นพระวิปัสสนาจารย์ดำเนินงานด้านวิปัสสนาธุระในวัดสองพี่น้อง ถึงราว พ.ศ. 2461 จึงได้รับแต่งตั้งเป็นเจ้าอาวาสวัดอัมพวัน (คลองมะดัน) อ.สองพี่น้อง จ.สุพรรณบุรี

เมื่อมาอยู่วัดอัมพวัน (คลองมะดัน) แม้จะได้รับแต่งตั้งจากคณะสงฆ์ให้ดำรงตำแหน่งเจ้าอาวาส แต่งานด้านนวกรรมท่านมอบหมายให้พระอาจารย์ฉวย ปญฺญารตโน ซึ่งเป็นพระอนุจรติดตามมาจากวัดสองพี่น้องดำเนินการแทน ส่วนท่านเป็นพระวิปัสสนาจารย์ดำเนินงานด้านวิปัสสนาธุระ สอนวิปัสสนากรรมฐาน

บั้นปลายหลวงพ่อโหน่งได้รับตราตั้งเป็นพระอุปัชฌาย์ เมื่อ พ.ศ. 2473 มีพระภิกษุสามเณร ประชาชน ศึกษาวิปัสสนากรรมฐาน และเป็นศิษย์ตั้งแต่สมัยอยู่วัดสองพี่น้องกระทั่งมาอยู่วัดอัมพวัน (คลองมะดัน) อาทิ

 พระครูอุภัยภาดารักษ์ (จ่าง ปุณฺณโชติ) วัดสองพี่น้อง จ.สุพรรณบุรี
 พระมงคลเทพมุนี (สด จนฺทสโร) วัดปากน้ำ ภาษีเจริญ กรุงเทพมหานคร
 พระราชสังวราภิมณฑ์ (โต๊ะ อินฺทสุวณฺโณ) วัดประดู่ฉิมพลี  กรุงเทพมหานคร
 พระครูวินัยธรชั้ว โอภาโส วัดปากน้ำ ภาษีเจริญ กรุงเทพมหานคร
 พระอธิการฉวย ปญฺญารตโน วัดอัมพวัน (คลองมะดัน) จ.สุพรรณบุรี
 พระปลัดนวล จนฺทสโร วัดไก่เตี้ย กรุงเทพมหานคร
 สมเด็จพระอริยวงศาคตญาณ (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร กรุงเทพมหานคร
 พระครูสุวรรณสาธุกิจ (แดง สงฺฆรกฺขิโต) วัดทุ่งคอก จ.สุพรรณบุรี
 พระครูกัลยาณวุฒิคุณ (ตุ๊ กลฺยาณธมฺโม) วัดท่าเจริญ จ.สุพรรณบุรี
 พระอธิการอนันท์ สุขกาโม วัดดอนมะเกลือ จ.สุพรรณบุรี
 พระครูสุวรรณสีลวุฒิ (อินทร์ เกสโร) วัดใหม่เพชรรัตน์ (ขื่อชนก) จ.สุพรรณบุรี
 พระอธิการซู, สุคนธ์ ยโสธโร วัดประดู่ในทรงธรรม กรุงเทพมหานคร
 พระใบฎีกาดอกไม้ ปกาโม วัดหนองเสาธง จ.สุพรรณบุรี
 พระครูวุฒิธรรมรักษ์ (กู๋, โกวิท ปริสุทฺโธ) วัดสองพี่น้อง จ.สุพรรณบุรี
 พระครูวินัยธรสืบ อภิมงฺคโล วัดวิจิตรการนิมิตร (วัดหนัง) กรุงเทพมหานคร
 ฯลฯ

 วัตรปฏิบัติ และปฏิปทา 
หลวงพ่อโหน่ง เป็นพระภิกษุที่เคร่งครัดในพระธรรมวินัย ไม่รับเงินทอง อกัปปิยภัณฑ์ทั้งปวง ไม่สะสมทรัพย์สินมีค่าเลยแม้แต่น้อย เจริญวิปัสสนากรรมฐานในป่าช้าเป็นประจำ มีฌานแก่กล้า ปรากฏชื่อเสียงด้านวัตรปฏิบัติและปฏิปทาเป็นที่เลื่องลือ

เมื่อโยมบิดาเสียชีวิต โยมมารดาชราภาพ ท่านจึงชักชวนโยมมารดามาอยู่ที่วัดเพื่อปรนนิบัติดูแล ท่านฉันภัตตาหารเจ ก่อนออกบิณฑบาตต้องนมัสการต้นโพธิ์ที่วัดทุกเช้า เมื่อบิณฑบาตกลับมาถึงวัดแล้วนำอาหารและสิ่งของที่ได้ส่วนใหญ่ใส่บาตรและถวายสังฆทานแก่พระภิกษุสามเณรในวัด ส่วนท่านเหลือไว้แค่เพียงพอฉันเท่านั้น

 มรณภาพ 
หลวงพ่อโหน่ง มรณภาพในอิริยาบทนอนตะแคงขวาและพนมมือ เมื่อเวลารุ่งอรุณ วันที่ 25 ธันวาคม พ.ศ. 2477 (วันอังคาร แรม 4 ค่ำ เดือน 1 ปีจอ) สิริอายุ 69 ปี อุปสมบทได้ 46 พรรษา และมีพิธีฌาปนกิจศพ ณ วัดอัมพวัน (คลองมะดัน) อ.สองพี่น้อง จ.สุพรรณบุรี เมื่อวันที่ 2 เมษายน พ.ศ. 2479

 อ้างอิง 

 สืบตำแหน่ง 

หมวดหมู่:พระสงฆ์ชาวไทย
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดสุพรรณบุรี
หมวดหมู่:พระเถราจารย์สายสุพรรณบุรี
หมวดหมู่:เกจิอาจารย์
หมวดหมู่:เจ้าอาวาส
หมวดหมู่:บุคคลจากจังหวัดสุพรรณบุรี
หมวดหมู่:บุคคลจากอำเภอสองพี่น้อง
หมวดหมู่:บุคคลที่เกิดในปี พ.ศ. 2408
หมวดหมู่:บุคคลที่เกิดในปี พ.ศ. 2409
หมวดหมู่:บุคคลที่เสียชีวิตในปี พ.ศ. 2477